Obecné zastupiteľstvo v Malej Ide na zabezpečenie jednotného postupu pri vybavovaní sťažností  obci Malá Ida v zmysle §11 ods. 1 zákona NR SR č. 9/2010 Z.z. o sťažnostiach práve v znení neskorších predpisov   s ch v a ľ u j e   túto 

Smernicu o sťažnostiach 

doručených Obci Malá Ida
Čl. I

Úvodné ustanovenia

1. Zákon NR SR č. 9/2010 Z.z. o sťažnostiach upravuje postup pri podávaní, prijímaní, evidovaní, prešetrovaní a písomnom oznámení výsledku prešetrenia sťažností alebo prekontrolovania sťažností.
Táto smernica upravuje postupy pri vybavovaní sťažností obci Malá Ida, a to na činnosť alebo nečinnosť orgánu verejnej správy, prostredníctvom ktorej sa sťažovateľ domnieva, že boli porušené jeho práva alebo právom chránené záujmy alebo v ktorých sťažovateľ poukazuje na konkrétne nedostatky, najmä na porušenie právnych predpisov, ktorých odstránenie je v jeho pôsobnosti.

Čl. II

Výklad pojmov

1. Sťažnosť je podanie fyzickej osoby alebo právnickej osoby (ďalej len sťažovateľ), ktorým

     a)  sa domáha ochrany svojich práv alebo právom chránených záujmov, o ktorých sa domnieva ,    

     že boli porušené činnosťou alebo nečinnosťou orgánu verejnej správy   

     b) poukazuje na konkrétne nedostatky, najmä na porušenie právnych predpisov, ktorých  

         odstránenie  je v pôsobnosti orgánu verejnej správy

2. Podanie sa posudzuje podľa obsahu.

3. Sťažnosťou podľa tohto zákona nie je podanie, ktoré

     a) má charakter dopytu, vyjadrenia, názoru, žiadosti, podnetu alebo návrhu a nie je v ňom 

         jednoznačne vyjadrené, ochrany akého svojho práva alebo právom chráneného záujmu sa 

         osoba domáha 

      b) je sťažnosťou podľa osobitného predpisu alebo

      c) smeruje proti rozhodnutiu orgánu verejnej správy vydanému v konaní podľa iného právneho  

          predpisu

4. Sťažnosťou podľa tohto zákona nie je ani podanie

     a) orgánu verejnej správy, v ktorom upozorňuje na nedostatky v činnosti iného orgánu verejnej 

         správy 
     b) osoby poverenej súdom na výkon verejnej moci
Čl. III

Podávanie a prijímanie sťažností

1. Sťažnosť môže byť podaná písomne, ústne do záznamu, telefaxom alebo elektronickou poštou zamestnancovi obecného úradu.
2. Zamestnanec obecného úradu vyhotoví záznam o ústnej sťažnosti, ktorú nemožno vybaviť ihneď pri jej podaní, písomný záznam o ústnej sťažnosti do tlačiva (viď Príloha č. 1). Ak sťažovateľ odmietne vyhotovenie záznamu, pracovník podateľne takúto sťažnosť neprijme. Ak sťažovateľ odmietne záznam podpísať, pracovník podateľne záznam odloží s poznámkou o odmietnutí podpísania.
3. Sťažnosť podaná pracovníkovi podateľne telefaxom alebo elektronickou poštou sa považuje za písomnú iba vtedy, ak ju sťažovateľ do piatich pracovných dní od jej podania písomne potvrdí podpisom, inak sa sťažnosť odloží. Sťažnosť podaná elektronickou poštou so zaručeným elektronickým podpisom sa považuje za písomnú sťažnosť.
4. Pracovník podateľne označí písomnú sťažnosť dátumom prijatia, zapíše ju do evidencie doručenej pošty a odstúpi ju do evidencie sťažností obce Malá Ida, ktorú vedie poverený zamestnanec obecného úradu.
Čl. IV

Utajenie totožnosti sťažovateľa
1. Totožnosť sťažovateľa je orgán verejnej správy povinný utajiť, ak o to sťažovateľ požiada. Orgán verejnej správy môže utajiť totožnosť sťažovateľa, ak je to v záujme vybavenia sťažnosti. Pri prešetrovaní takejto sťažnosti sa používa jej odpis alebo ak je to možné, jej kópia, bez uvedenia údajov, ktoré by identifikovali sťažovateľa. Každý, komu je totožnosť sťažovateľa známa je povinný o nej zachovávať mlčanlivosť.

2. Ak sťažovateľ požiadal o utajenie svojej totožnosti ale predmet sťažnosti neumožňuje jej prešetrenie bez uvedenia niektorého z údajov o jeho osobe, orgán verejnej správy o tom sťažovateľa bezodkladne upovedomí. Súčasne ho poučí, že vo vybavovaní sťažnosti bude pokračovať len vtedy, ak v určenej lehote písomne udelí súhlas s uvedením potrebného údaja o svojej osobe.

3. Sťažnosť, v ktorej sťažovateľ požiadal o utajenie svojej totožnosti, na ktorej vybavenie orgán verejnej správy nie je príslušný, najneskôr do 10-tich pracovných dní od jej doručenia vráti šťažovateľovi s uvedením dôvodu.   
Čl. V
Evidencia, prešetrovanie a príslušnosť na vybavenie sťažností

1. Prijatú písomnú sťažnosť zaznamená zamestnanec úradu do evidencie sťažností obce Malá Ida.

2. Prijatú sťažnosť, na ktorej vybavenie obec Malá Ida nie je príslušná, zamestnanec úradu postúpi najneskôr do 10 pracovných dní od doručenia orgánu verejnej správy príslušnému na jej vybavenie a zároveň o tom písomne upovedomí sťažovateľa.
3. Prijatú sťažnosť, na ktorej vybavenie obec Malá Ida je príslušná, zamestnanec úradu postúpi na vybavenie príslušnému orgánu:
a) referentovi obecného úradu, alebo
b) komisii poslancov obecného zastupiteľstva (ďalej OZ), v prípade, že sťažnosť poukazuje na činnosť alebo nečinnosť poslancov OZ, starostu obce, hlavného kontrolóra. Túto komisiu schvaľuje OZ. Koordináciu tejto činnosti zabezpečuje starosta obce.
Sťažnosť nesmie byť pridelená na prešetrovanie a vybavenie tomu, proti komu smeruje, ani zamestnancovi v jeho riadiacej pôsobnosti.

4. Orgán príslušný na vybavenie sťažnosti je povinný sťažnosť vybaviť do 60 pracovných dní.
5. Ak je sťažnosť náročná na prešetrenie, môže starosta obce, lehotu podľa odseku 4 predĺžiť pred jej uplynutím o 30 pracovných dní. O tejto skutočnosti v časovom predstihu písomne informuje sťažovateľa. Lehotu nemôže predĺžiť sám zamestnanec, ktorý sťažnosť prešetruje.
6. Prešetrovaním sťažnosti príslušný orgán zisťuje skutočný stav veci a jeho súlad alebo rozpor so všeobecne záväznými právnymi predpismi a s vnútornými predpismi, ako aj príčiny vzniku zistených nedostatkov a ich následky. Následne osoba zodpovedná za prešetrenie sťažnosti vyhotoví zápisnicu o prešetrení sťažnosti v zmysle §19 ods. 1 zákona NR SR č. 9/2010 Z.z. o sťažnostiach.
7. Sťažnosť je vybavená odoslaním písomného oznámenia výsledku jej prešetrenia sťažovateľovi v zmysle §20 zákona NR SR č. 9/2010 Z.z. o sťažnostiach osobou zodpovednou za jej vybavenie. Súčasne táto osoba odstúpi písomnosti súvisiace s prešetrovanou sťažnosťou zamestnancovi úradu do evidencie sťažností obce Malá Ida.
Čl. VI
Kontrola vybavovania sťažností

1. Kontrolu vybavovania sťažností, a či sa opatrenia prijaté na odstránenie nedostatkov a príčin ich vzniku riadne plnia vykonáva hlavný kontrolór.
2. Hlavný kontrolór spracováva informatívnu správu o stave a úrovni vybavovania sťažností a predkladá ju 1-krát ročne obecnému zastupiteľstvu.

Čl. VII
Spoločné a záverečné ustanovenia

1. Túto Smernicu o sťažnostiach doručených obci Malá Ida schválilo obecné  zastupiteľstvo dňa 9.9.2010, uznesením č. 28/2010.
2. Táto Smernica nadobúda účinnosť dňom schválenia v obecnom zastupiteľstve.

V Malej Ide, 16.9.2010

                                                                                                              Ján Buranovský




 




          starosta obce
Príloha č.1

	OBEC Malá Ida

	Hlavná 11, 044 20  Malá Ida

	
	
	

	ZÁZNAM O ÚSTNEJ SŤAŽNOSTI

	
	
	

	FO
	
	PO

	Meno a priezvisko sťažovateľa: 
	 
	Názov organizácie:

	 
	 
	 

	Adresa bydliska sťažovateľa: 
	 
	Sídlo organizácie: 

	 
	 
	 

	 
	 
	 

	 
	 
	Meno a priezvisko osoby
oprávnenej konať za organizáciu:

	 
	 
	 

	Predmet sťažnosti (v prípade potreby píšte na opačnú stranu tohto listu): 
	 
	 

	 
	 
	 

	 
	 
	 

	 
	 
	 

	 
	 
	 

	 
	 
	 

	 
	 
	 

	Dátum a hodina podania sťažnosti: 
	 
	 

	Podpis sťažovateľa:
	 
	 

	
	
	

	Sťažnosť prevzal -                       meno a priezvisko:
	 
	 

	podpis:
	 
	 

	 Poznámky: 
	 
	 

	 
	 
	 

	 
	 
	 

	 
	 
	 



